ประกาศกระทรวงสาธารณสุขประกาศกระทรวงสาธารณสุขเรื่องหลักเกณฑ์ วิธีการ และเงื่อนไขการแสดงข้อความเกี่ยวกับสารพิษหรือสารก่อมะเร็งในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕ (ฉบับที่ ๑๖)พ.ศ. ๒๕๕๔ อาศัยอำนาจตามความในมาตรา ๑๒ แห่งพระราชบัญญัติควบคุมผลิตภัณฑ์ยาสูบพ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข (ฉบับที่๑๐) พ.ศ. ๒๕๔๙ เรื่อง หลักเกณฑ์ วิธีการและเงื่อนไขการแสดงชื่อสารพิษและสารก่อมะเร็ง ในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ข้อ ๒ บุหรี่ซิกาแรตที่ผลิตหรือนำเข้ามาในราชอาณาจักรต้องจัดให้มีฉลากแสดงข้อความเกี่ยวกับสารพิษหรือสารก่อมะเร็ง ๑๐ แบบคละกันไปโดยให้พิมพ์ฉลากแสดงข้อความเกี่ยวกับสารพิษหรือสารก่อมะเร็ง ในอัตรา ๑ แบบ ต่อ ๕,๐๐๐ ซองหรือภาชนะบรรจุบุหรี่ซิกาแรต และในอัตรา ๑ แบบ ต่อ ๕๐๐กล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) แล้วแต่กรณี ฉลากแสดงข้อความเกี่ยวกับสารพิษหรือสารก่อมะเร็งทั้ง ๑๐ แบบปรากฏตามต้นแบบท้ายประกาศฉบับนี้โดยต้นแบบฉลากแสดงข้อความเกี่ยวกับสารพิษหรือสารก่อมะเร็งทั้ง ๑๐ แบบ คือแบบที่ ๑ ควันบุหรี่มีสารพิษไฮโดรเจนไซยาไนด์แบบที่ ๒ ควันบุหรี่มีสารพิษคาร์บอนมอนอกไซด์แบบที่ ๓ ควันบุหรี่มีสารพิษมากกว่า ๒๕๐ ชนิดแบบที่ ๔ ควันบุหรี่เป็นสารพิษสำคัญที่สุดในบ้านแบบที่ ๕ ควันบุหรี่มีสารก่อมะเร็งฟอร์มาลดีไฮด์แบบที่ ๖ ควันบุหรี่มีสารก่อมะเร็งเบนโซไพรีนแบบที่ ๗ ควันบุหรี่มีสารก่อมะเร็งไนโตรซามีนแบบที่ ๘ ควันบุหรี่เป็นสารก่อมะเร็งที่สำคัญที่สุดของมนุษย์แบบที่ ๙ ควันบุหรี่มีสารกัมมันตรังสีโพโลเนียม ๒๑๐แบบที่ ๑๐ ควันบุหรี่มีสารเสพติดนิโคตินในการพิมพ์ฉลากแสดงข้อความเกี่ยวกับสารพิษหรือสารก่อมะเร็งผู้ผลิตหรือผู้นำเข้าบุหรี่ซิกาแรตต้องพิมพ์จากต้นแบบที่ขอรับจากกรมควบคุมโรคกระทรวงสาธารณสุขเท่านั้น ทั้งนี้ ขนาดและตำแหน่งของตัวอักษรต้องเป็นไปตามที่ปรากฏในต้นแบบท้ายประกาศฉบับนี้ความในวรรคหนึ่ง วรรคสอง และวรรคสามไม่ใช้บังคับกับวัสดุใสไม่มีสีที่ใช้หุ้มห่อซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ซึ่งสามารถมองเห็นฉลากแสดงข้อความเกี่ยวกับสารพิษหรือสารก่อมะเร็งบนซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) อย่างชัดเจนข้อ ๓ ผู้ผลิตหรือผู้นำเข้าบุหรี่ซิกาแรตต้องพิมพ์ฉลากแสดงข้อความเกี่ยวกับสารพิษหรือสารก่อมะเร็งตามที่กำหนดไว้ในข้อ๒ ที่ซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ดังนี้(๑) บริเวณทั้งสองด้านที่มีพื้นที่ขนาดกลางของซองหรือภาชนะบรรจุบุหรี่ซิกาแรตทั้งนี้ต้องมีพื้นที่ไม่น้อยกว่าร้อยละ ๖๐ ของแต่ละด้านฉลากแสดงข้อความเกี่ยวกับสารพิษหรือสารก่อมะเร็งที่ต้องแสดงบริเวณด้านข้างซองหรือภาชนะบรรจุบุหรี่ซิกาแรตที่มีพื้นที่ด้านที่มากที่สุดระหว่าง ๔๒ - ๕๐ ตารางเซนติเมตรให้พิมพ์เป็นอักษรไทยด้วยหมึกสีขาวบนพื้นสีดำ ขนาดโดยประมาณ ๒ x ๕.๒ เซนติเมตร(๒)บริเวณทั้งสองด้านที่มีพื้นที่ขนาดกลางของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton)ทั้งนี้ ต้องมีพื้นที่ไม่น้อยกว่าร้อยละ๖๐ ของแต่ละด้านฉลากแสดงข้อความเกี่ยวกับสารพิษหรือสารก่อมะเร็งที่ต้องแสดงบริเวณด้านข้างกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton)ซึ่งมีพื้นที่ด้านที่มากที่สุดระหว่าง ๒๓๕ - ๒๔๐ ตารางเซนติเมตรและมีพื้นที่ด้านที่น้อยที่สุดระหว่าง ๑๑๗ - ๑๒๐ ตารางเซนติเมตรให้พิมพ์เป็นอักษรไทยด้วยหมึกสีขาวบนพื้นสีดำ ขนาดโดยประมาณ ๔.๕ x ๑๖.๒ เซนติเมตร(๓) กรณีที่ซองหรือภาชนะบรรจุบุหรี่ซิกาแรตมีขนาดมากกว่าหรือน้อยกว่าขนาดตาม (๑) หรือกรณีที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton)มีขนาดมากกว่าหรือน้อยกว่าขนาดตาม (๒)ให้ลดหรือเพิ่มขนาดของฉลากแสดงข้อความเกี่ยวกับสารพิษหรือสารก่อมะเร็งตามสัดส่วนความกว้างและความยาวของซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) แล้วแต่กรณีข้อ ๔ กรณีที่ซองหรือภาชนะบรรจุบุหรี่ซิกาแรตไม่ใช่ทรงสี่เหลี่ยมให้มีฉลากแสดงข้อความเกี่ยวกับสารพิษหรือสารก่อมะเร็งตามที่กำหนดไว้ในข้อ ๒จำนวนสองด้าน โดยแต่ละด้านต้องมีพื้นที่ไม่น้อยกว่าร้อยละ ๑๐ของพื้นที่ทั้งหมดของซองหรือภาชนะบรรจุบุหรี่ซิกาแรตในตำแหน่งที่บุคคลสามารถสังเกตเห็นได้อย่างชัดเจนในทิศทางตรงกันข้ามโดยปกติให้แสดงที่บริเวณด้านล่างสุดของซองหรือภาชนะบรรจุบุหรี่ซิกาแรตที่ไม่ใช่ทรงสี่เหลี่ยมนั้นกรณีที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ไม่ใช่ทรงสี่เหลี่ยมให้มีฉลากแสดงข้อความเกี่ยวกับสารพิษหรือสารก่อมะเร็งตามที่กำหนดไว้ในข้อ๒ จำนวนสองด้านโดยแต่ละด้านต้องมีพื้นที่ไม่น้อยกว่าร้อยละ ๑๐ของพื้นที่ทั้งหมดของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)ในตำแหน่งที่บุคคลสามารถสังเกตเห็นได้อย่างชัดเจนในทิศทางตรงกันข้ามโดยปกติให้แสดงที่บริเวณด้านล่างสุดของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ที่ไม่ใช่ทรงสี่เหลี่ยมนั้นข้อ ๕ ประกาศฉบับนี้มิให้ใช้บังคับกับบุหรี่ซิกาแรตที่ผลิตหรือนำเข้ามาในราชอาณาจักร ดังต่อไปนี้(๑)บุหรี่ซิกาแรตที่ผลิตหรือนำเข้ามาเพื่อการจำหน่ายนอกราชอาณาจักรหรือนำเข้ามาเพื่อเป็นตัวอย่างในการทดสอบวิเคราะห์ หรือวิจัยโดยมีหลักฐานในการผลิตหรือนำเข้ามาเพื่อการดังกล่าวอย่างชัดเจน(๒)บุหรี่ซิกาแรตที่ผู้เดินทางนำติดตัวเข้ามาตามจำนวนที่ได้รับการผ่อนผันให้นำติดตัวเข้ามาโดยไม่ต้องขออนุญาตจากเจ้าพนักงานตามประกาศกรมสรรพสามิตทั้งนี้ เฉพาะเพื่อการบริโภคของผู้นั้นข้อ ๖ บุหรี่ซิกาแรตที่ผลิตหรือนำเข้ามาเพื่อการจำหน่ายในราชอาณาจักรก่อนวันที่ประกาศฉบับนี้มีผลใช้บังคับให้ได้รับยกเว้นไม่ต้องปฏิบัติตามประกาศฉบับนี้แต่ทั้งนี้ต้องไม่เกินเก้าสิบวันนับแต่วันที่ประกาศฉบับนี้มีผลใช้บังคับข้อ ๗ ในกรณีมีปัญหาเกี่ยวกับการปฏิบัติหรือการดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดข้อ ๘[๑] ประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับถัดจากวันประกาศในราชกิจจานุเบกษาเป็นต้นไปประกาศณ วันที่ ๒๓ พฤษภาคม พ.ศ. ๒๕๕๔จุรินทร์ลักษณวิศิษฏ์รัฐมนตรีว่าการกระทรวงสาธารณสุข[เอกสารแนบท้าย]๑. ต้นแบบฉลากแสดงข้อความเกี่ยวกับสารพิษหรือสารก่อมะเร็งทั้ง ๑๐ แบบท้ายประกาศกระทรวงสาธารณสุข (ฉบับที่ ๑๖) พ.ศ. ๒๕๕๔ เรื่อง หลักเกณฑ์ วิธีการและเงื่อนไขการแสดงข้อความเกี่ยวกับสารพิษหรือสารก่อมะเร็งในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕(ดูข้อมูลจากภาพกฎหมาย)ปริยานุช/ผู้จัดทำ๑๘ สิงหาคม๒๕๕๔ณัฐวดี/ตรวจ๑๘ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๒ ง/หน้า ๑๒/๒๘ กรกฎาคม ๒๕๕๔